Nigel Spink

Nigel Philip Spink (født 8. august 1958 i Chelmsford) er en engelsk tidligere fotballspiller mest kjent fra perioden på nitten år han spilte for .

Nigel Spink startet sin karriere som profesjonell fotballspiller da  kjøpte ham fra amatørklubben Chelmsford City i januar 1977. Samme år ankom den rutinerte målvakten Jimmy Rimmer til klubben. Rimmer gikk bare glipp av én ligakamp de påfølgende fem årene. Kampen Rimmer gikk glipp av, ga Spink muligheten til å debutere for Aston Villa i en ligakamp laget tapte 1-2 for  26. desember 1979.

Spink måtte vente til 26. mai 1982 før han fikk slippe til igjen. Mindre enn ti minutter spilt av finalen i Serievinnercupen i Rotterdam mot tyske  ble Rimmer tvunget til å forlate banen med skade, og ble erstattet i mål av innbytter Spink. Den da urutinerte 23-åringen vartet opp med en rekke gode redninger som forhindret favorittene Bayern München fra å ta ledelsen, inntil Peter Withe scoret seiersmålet for Aston Villa. I løpet av de nitten årene Spink tilbragte hos Aston Villa, noterte han seg for flere kamper for klubben enn noen annen målvakt har gjort. Likevel er det hans innsats allerede i sin andre kamp for Aston Villa han huskes best for blant klubbens tilhengerne. I juni 1983 fikk han sin enslige opptreden for  som innbytter mot .

I en alder av 37 år forlot han Aston Villa vederlagsfritt i januar 1996 til fordel for , etter å ha mistet plassen på laget til Mark Bosnich. Halvannet år senere gikk ferden videre til , hvor han avsluttet karrieren som profesjonell fotballspiller.

I 2000 tok Spink jobben som manager for . Den første sesongen delte han jobben med David Norton, som var hans lagkamerat i Aston Villa. Spink spilte også flere av kampene den sesongen. Den andre sesongen hadde Spink ansvaret alene. Etter en periode med svake resultater fikk han i 2002 sparken etter to år i klubben.

Karriereoversikt

Referanser

Eksterne lenker 
 

Engelske fotballspillere
Engelske fotballtrenere
Engelske landslagsspillere i fotball
Fotballspillere for Chelmsford City FC
Fotballspillere for Aston Villa FC
Fotballspillere for West Bromwich Albion FC
Fotballspillere for Millwall FC
Fotballspillere for Forest Green Rovers FC
Fotballtrenere for Forest Green Rovers FC
Personer fra Chelmsford